Is van toepassing op: Azure
Set-StorageSyncAgentAutoUpdate-PolicyMode InstallLatest -Day <day> -Hour <hour>
Laas bygewerk: 17 Jul 2019 Wen: Sanger, vrou reël weer baba-ekspo | Maroela Media
Lizanie en Arno Jordaan saam met hul twee seuntjies, Milan en Luca. (Foto: Verskaf)
Die gewilde Afrikaanse sanger Arno Jordaan en sy vrou, Lizanie, het twee jaar gelede tydens die Afrikaans is Groot-konsertreeks die geleentheid raakgesien om ŉ ekspo in die Sun Arena by die Times Square Casino in Menlyn, Pretoria, aan te bied.
Jordaan vertel aan Maroela Media dat Lizanie ŉ sakevrou is wat kinderpartytjies reël en dat sy ook voorheen betrokke was by ŉ babamark, en van daar het die idee ontstaan vir die Dis-Chem BoobaLoo Expo vir ma’s, kleuters en babas, wat verlede jaar vir die eerste keer by dié venue aangebied is.
Die ekspo, wat verlede jaar meer as 10 000 besoekers gelok het, word vanjaar van 1 tot 3 Maart weer in die Sun Arena by die Times Square Casino aangebied en het volgens Jordaan ŉ hele paar nuwe en opwindende verrassings.
“Ons het self twee seuntjies, Milan en Luca, en het gesien dat daar ŉ geleentheid is om unieke en kwaliteitprodukte saam met al jou ander noodsaaklikhede vir ŉ baba of kleuter onder een dak vir ouers aan te bied,” sê Jordaan.
“Dis-Chem het ook ŉ groot rol in die totstandkoming van die ekspo gespeel, omdat hulle seker gemaak het dat ons al die noodsaaklikhede by die ekspo kry!”
Hy voeg by dat hy die sake en bemarking vir die ekspo hanteer terwyl Lizanie ŉ passie en oog het vir alles wat mooi is. “Sy weet ook wat werk vir ouers. Ons albei geniet dit om geleenthede te organiseer, so ons vul mekaar baie goed aan.”
Die ekspo vind op 1, 2 en 3 Maart plaas by die Sun Arena, Times Square in Pretoria.
Volgens Jordaan was daar nog nie voor verlede jaar so ŉ baba-ekspo in Pretoria aangebied nie. “As ouers het ons geweet dat daar definitief ŉ behoefte is in Pretoria vir ŉ ekspo waar jy alles vir jou baba of kleuter onder een dak in ŉ veilige omgewing kan aanskaf.”
Hy benadruk dat die ekspo nié net vir nuwe mammas nie. “Swanger mammas, mammas wat beplan om swanger te raak, mammas wat reeds babatjies het en selfs pappas, oumas en oupas kan almal baat vind by die ekspo en ŉ heerlike tyd saam met ons geniet. Daar is wonderlike meestersklasse wat aangebied word wat soveel inligting verskaf oor die ontwikkeling van jou baba, van slaappatrone tot finansiële beplanning.”
Jordaan voeg by dat daar is iets vir almal. “Daar is groot winskopies, so mammas wat byvoorbeeld kinders op doeke het, sal ook daarby baat om te kom,” skerts hy.
Die aktrise Nadia Beukes tree as seremoniemeester op en Lollos maak ook ŉ draai om die kleinspan te vermaak.
Die ekspo bied:
Hoë kwaliteit, inligtingryke gebeurtenis
Advies van die top-vroeëkinderontwikkelingkenners
Tentoonstelling van die jongste innovasies en noodsaaklike ouerskapprodukte
Gemaklike, veilige en genotvolle omgewing
Besoek die Facebook-blad of webwerf vir nog inligting. Kaartjies kos R80 en is beskikbaar by Computicket. Vir enige navrae, stuur ŉ e-pos na [email protected].
Vyf gelukkige lesers het die kans om elkeen ŉ dubbelkaartjie te wen na die Dis-Chem BoobaLoo Expo op Vrydag 1 Maart by die Sun Arena, Time Square in Menlyn, Pretoria. Wenners word per e-pos in kennis gestel. Die kompetisie sluit Maandag 25 Februarie om 08:00.
Deel van: Bekendes, Doen-dinge, Kompetisies, Ouerskap
Joey · 7 maande gelede
Net n tip vir almal wat wil gaan – moenie vooraf kaartjies koop nie, al wil jy seker maak jy’s in die eerste duisend vir die pakkie – hulle laat die mense wat op die dag opdaag eerste in om te koop, en dan is hul ook in die eerste duisend, en jy moet wag en hoop jys deel.
Karin · 7 maande gelede
Ek sien my kommentaar word nie geplaas nie? Ek stem saam @Joey.